CELEX: 32022D0668
Language: da
Date: 2022-04-21 00:00:00
Title: Rådets afgørelse (FUSP) 2022/668 af 21. april 2022 om ændring af afgørelse (FUSP) 2021/2032 om en bistandsforanstaltning inden for rammerne af den europæiske fredsfacilitet til støtte for militære enheder, der er uddannet af EU-uddannelsesmissionen i Mozambique

22.4.2022   
               
               
                  DA
               
               
                  Den Europæiske Unions Tidende
               
               
                  L 121/44
               
            
         RÅDETS AFGØRELSE (FUSP) 2022/668
         af 21. april 2022
         om ændring af afgørelse (FUSP) 2021/2032 om en bistandsforanstaltning inden for rammerne af den europæiske fredsfacilitet til støtte for militære enheder, der er uddannet af EU-uddannelsesmissionen i Mozambique
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 41, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 19. november 2021 vedtog Rådet afgørelse (FUSP) 2021/2032 (1), som indførte en bistandsforanstaltning med et finansielt referencebeløb på 40 000 000 EUR (»det finansielle referencebeløb«), der skal dække leveringen af ikkedødbringende udstyr og forsyninger til de enheder i de mozambiquiske væbnede styrker, der skal uddannes af EU-uddannelsesmissionen i Mozambique (EUTM Mozambique).
                  
               
                     (2)
                  
                  
                     Dette finansielle referencebeløb er tilstrækkeligt til at levere ikkedødbringende udstyr og forsyninger som omhandlet i artikel 1, stk. 3, i afgørelse (FUSP) 2021/2032 til fem ud af de 11 enheder i de mozambiquiske væbnede styrker, som EUTM Mozambique skal uddanne i løbet af 2021-2023. For at imødekomme behovene i de resterende seks enheder bør det finansielle referencebeløb forhøjes med 45 000 000 EUR.
                  
               
                     (3)
                  
                  
                     Afgørelse (FUSP) 2021/2032 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2021/2032 foretages følgende ændringer:
            
                        1)
                     
                     
                        Artikel 1, stk. 4, affattes således:
                        
                           »4.   Bistandsforanstaltningens varighed er 36 måneder fra datoen for indgåelsen af aftalen mellem administratoren for bistandsforanstaltninger, der handler som anvisningsberettiget, og den enhed, der er omhandlet i artikel 4, stk. 2, jf. artikel 32, stk. 2, litra a), i afgørelse (FUSP) 2021/509.«
                        
                     
                  
                        2)
                     
                     
                        Artikel 2, stk. 1, affattes således:
                        
                           »1.   Det finansielle referencebeløb til dækning af udgifterne i forbindelse med bistandsforanstaltningen udgør 85 000 000 EUR.«
                        
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 21. april 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  Rådets afgørelse (FUSP) 2021/2032 af 19. november 2021 om en bistandsforanstaltning inden for rammerne af den europæiske fredsfacilitet til støtte for militære enheder, der er uddannet af EU-uddannelsesmissionen i Mozambique (EUT L 415 af 22.11.2021, s. 25).